ਅਨੀਤਾ ਸਿੰਘਵੀ
ਅਨੀਤਾ ਸਿੰਘਵੀ (ਜਨਮ 22 ਜੁਲਾਈ 1964) ਇੱਕ ਭਾਰਤੀ ਕਲਾਸੀਕਲ ਗਾਇਕਾ ਹੈ। ਉਹ ਸੂਫੀ ਸੰਗੀਤ ਦੀ ਵਿਆਖਿਆਕਾਰ ਹੈ।

ਅਰੰਭ ਦਾ ਜੀਵਨ 
ਅਨੀਤਾ ਸਿੰਘਵੀ ਦਾ ਜਨਮ ਰਾਜਸਥਾਨ ਦੇ ਜੋਧਪੁਰ ਵਿੱਚ ਇੱਕ ਕਾਰੋਬਾਰੀ ਪਰਿਵਾਰ ਵਿੱਚ ਹੋਇਆ ਸੀ। ਉਸ ਨੇ ਬੀਏ ਅਤੇ ਐਲਐਲਬੀ ਕੀਤੀ ਹੈ। ਉਹ ਪੰਦਰਾਂ ਸਾਲ ਦੀ ਛੋਟੀ ਉਮਰ ਵਿੱਚ ਹੀ ਗ਼ਜ਼ਲ ਗਾਇਕੀ ਵਿੱਚ ਦਿਲਚਸਪੀ ਲੈਂਦੀ ਸੀ ਅਤੇ ਗਵਾਲੀਅਰ ਘਰਾਣੇ ਤੋਂ ਪੰਡਿਤ ਕਸ਼ੀਰਸਾਗਰ ਦੀ ਅਗਵਾਈ ਵਿੱਚ ਸਿਖਲਾਈ ਲੈਣੀ ਸ਼ੁਰੂ ਕਰ ਦਿੱਤੀ ਸੀ।

ਕਰੀਅਰ 
ਅਨੀਤਾ ਸਿੰਘਵੀ ਨੇ ਨਕਸ਼-ਏ-ਨੂਰ ਐਲਬਮ ਨਾਲ ਆਪਣੀ ਸ਼ੁਰੂਆਤ ਕੀਤੀ।  ਉਸਨੇ ਭਾਰਤ ਅਤੇ ਵਿਦੇਸ਼ਾਂ (ਮੱਧ ਪੂਰਬ, ਯੂਰਪ, ਅਮਰੀਕਾ) ਵਿੱਚ ਬਹੁਤ ਸਾਰੇ ਸੰਗੀਤ ਸਮਾਰੋਹ ਕੀਤੇ ਹਨ।

ਨਿੱਜੀ ਜੀਵਨ 
ਅਨੀਤਾ ਸਿੰਘਵੀ ਨੇ ਮਸ਼ਹੂਰ ਵਕੀਲ ਅਤੇ ਕਾਂਗਰਸ ਪਾਰਟੀ ਦੇ ਬੁਲਾਰੇ ਅਭਿਸ਼ੇਕ ਸਿੰਘਵੀ ਨਾਲ ਵਿਆਹ ਕੀਤਾ। ਉਨ੍ਹਾਂ ਦੇ ਦੋ ਪੁੱਤਰ ਹਨ।

ਹਵਾਲੇ 

ਜਨਮ 1964
ਜ਼ਿੰਦਾ ਲੋਕ